Hei! Olen Sid Roth.
Tervetuloa maailmaani, joka on luonnollisesti yliluonnollinen.
Vieraani on julistanut sodan pelon henkeä vastaan, -
joka yrittää estää sinua täyttämästä elämäntehtävääsi.
Kun osat vaihtuvat, sinusta tulee paholaisen suurin painajainen.
Sid Roth on tutkinut yli 40 vuotta yliluonnollisuuden outoa maailmaa.
Liity Sidin seuraan Yliluonnollista-ohjelmaan.
Tervetuloa, Pyhä Henki!
Luovutan puhujakorokkeen Sinulle. Tee, mitä haluat!
Jeremy Johnson palvelee pastorina Los Angelesin alueella.
Seurakunnallasi on mahtava nimi: "Peloton". Mistä se sai nimensä?
On pakko syyttää siitä vaimoa. Hän löysi erään sitaatin:
"Peloissaan oleva maailma tarvitsee pelottoman seurakunnan."
Jostain syystä se Oswald Chambersin sitaatti jäi vaimoni mieleen.
Käymme joukolla pelkoa vastaan.
Voisiko olla parempaa paikkaa kuin Hollywoodin ja Los Angelesin pimeys?
Pelottoman tarina on minun tarinani. Täydellinen rakkaus löysi minut.
17-vuotiaana tein Jeesuksesta Herrani, en vain Pelastajaani.
Se tapahtui, kun juoppokuski ajoi päin kahden luokkatoverini autoa.
Molemmat kuolivat.
Olin hautajaisissa. Toisen pojan äiti pyysi minua rukoilemaan.
Olisin voinut jakaa evankeliumin koko luokalle, mutta en tehnyt sitä.
Miksi et? - Pelon henki huusi minulle.
Lausuin vain pienen rukouksen.
Samana iltana paras ystäväni veti pään täyteen alkoholia ja huumeita.
Hän hyppäsi junan alle, koska hänellä ei ollut toivoa.
Muistan, miten joka päivä -
pelon ääni syytti epäonnistumisesta aina ajaessani sen junaradan yli.
Se oli toivotonta aikaa elämässäni.
Joka kerta ajaessasi radan yli paikassa, missä ystäväsi kuoli, -
sinua muistutettiin siitä. - Sitä kesti noin 30 päivää, -
kun sitten kuulin äänen. Se oli Herran ääni, korvin kuultava.
En silloin tiennyt, kuka se oli, mutta jokin kutsui minua radalle.
Nousin autostani ja kävelin rataa pitkin useamman kilometrin.
Päädyin uskoakseni turmapaikalle, koska siihen oli pystytetty risti, -
jossa oli ystäväni nimi. Lankesin ristin juureen.
En ollut kirkossa pastorin kanssa, vaan minua kutsuneen äänen kanssa.
Tuntui, että itkin tuntikausia.
Koin pettäneeni Jumalan. Hän oli Vapahtajani, ja pian myös Herrani.
Hän sanoi: "Minä olen uusien mahdollisuuksien Jumala."
En ole pastori, koska ajatus kerran vain pälkähti päähäni.
Sinä päivänä päätin omistaa elämäni saamalleni uudelle alulle.
Olen kulkenut voittamassa sieluja ja vapauttamassa ihmisiä pelosta.
Saanko kysyä...
Mitä erilaista oli ajassa ennen Jumalan äänen kuulemista -
ja sen jälkeen, sinussa? - Minussa oli erilaista se, -
että tajusin Jumalan näkevän minut ja välittävän minusta.
Häntä ei haitannut, että olin rikkinäinen enkä tiennyt kaikkea.
Se täydellinen rakkaus potki pelon pihalle.
1. Joh. 4:18:ssa sanotaan, että rakkaudessa ei ole pelkoa.
Kun rakkaus ilmestyy, pelon on poistuttava.
Raamatussa Jumala käskee meitä: "älä pelkää" ja "älkää murehtiko".
Hän käskee niin, koska pelko ei ole vain tunne. Se on henkivalta.
Hän potkii pelon pihalle, emme me.
Mitä jos vastaan tulee pelko, jota et kykenekään voittamaan, -
kuten pelko lapsen sairastumisesta tai avioliiton hajoamisesta?
Kun seuraat täydellistä rakkautta, se on kanssasi ja karkottaa pelon.
Mitä tarkoitat, "seuraa rakkautta"?
Täydellinen rakkaus ei ole tunne, vaan persoona nimeltä Jeesus.
Hän tuli lähelle ja kohtasi minut.
Monet teistä katsojista toivovat myös kuulevansa äänen.
Jeremyn tarvitsi kuulla Jumalan ääni. Meillä on erilaiset tarpeet.
Nopea kysymys:
Puhut miehestä nimeltä Pahvi. Mitä tarkoitat?
Tapasin Pahvin Losissa, kun vielä opiskelin kristillisessä collegessa.
Kiersimme palvelemassa ihmisiä.
Päädyimme Hollywoodissa kadulle erääseen seurakunnan tapahtumaan.
Meitä pyydettiin mukaan. Minun piti kertoa lopuksi, miten pelastutaan.
Kun minun vuoroni tuli puhua, kadulla oli yli 5000 ihmistä.
Mutta mikrofonini ei toiminut.
Kaikki se vaiva. Minä odottelin, kun ongelmaa yritettiin korjata.
Kuluu puoli tuntia, lopulta tunti.
Ihmisetkin ovat lähdössä. He ovat saaneet hodarinsa ja lähtevät pois.
Ajattelin, että Jumala epäonnistui. Miten Hän ei saanut ääntä päälle?
Kadun toisella puolella oli Mäkkäri.
En halunnut kurjaa hodaria, vaan BigMacin, isot ranskikset ja kolan.
Ylittäessäni kadun kompastuin johonkin, mitä luulin roskaksi, -
mutta se olikin ihminen. Tämä kaveri tuli esiin peiton alta.
Hän esitteli itsensä Pahviksi. Mietin, että onpa omituinen nimi.
Kipitin pois, en ollut vielä tottunut Losin meininkiin.
Hain ruokani, tulin ulos ja ensimmäistä kertaa kuulin Herran.
Hän käski selvästi antaa Pahville BigMacin, ranskikset ja kokiksen.
Tulipa vaikea pyyntö!
Käskin saatanaa väistymään. Se ei voinut tulla Sinulta, Herra!
Mutta ajatus vain vahvistui, ja annoin ruoan Pahville.
Herätin hänet. Kun kävelin pois, kuulin hänen puhkeavan itkuun.
Käännyin nähdäkseni, mistä oli kyse.
Hän kysyi minulta: "Kuka käski sinua antamaan ruoat minulle?"
Vastasin: "Et kyllä ikinä usko, mutta Jeesus käski minua."
Hän itki rajusti. Halasin häntä.
Lopulta hän sanoi: "Kävin ennen tuossa kyseisessä seurakunnassa, -
mutta menetin työni ja kotini. He puhuvat Jeesuksen rakkaudesta, -
mutta en minä tunne Jumalan rakastavan minua. Ei Jumalaa ole."
"Ja tänään kuulin äänen, kun tapahtumaa valmisteltiin:
'Kiipeä tuon talon katolle ja hyppää alas puheen puolivälissä.'"
"Kiipesin sinne, hodari kädessäni."
"Kun tulin talon parvekkeelle, olit juuri aloittamassa puhettasi."
"Sitten mikrofoni meni pois päältä."
"Kiipesin takaisin alas, koska en ollut saanut enempää ohjeita.
Sitten kuulin toisen äänen: 'Pahvi, pyydä Minulta mitä tahansa.'"
Hän vastasi: "Jos tämä on Sinun äänesi, Jumala, menen peiton alle, -
ja haluan, että puhuja tuo minulle BigMacin, isot ranskikset ja kolan."
Pahvi antoi elämänsä Jeesukselle.
Sinä päivänä opin, että Jumala, jota palvelen, näkee aina yksilön.
Hän ei näe massoja, kuten minä, kun luulin Jumalan epäonnistuneen.
Hän ei kokannut hodareita 5000:lle tai antanut minun puhua heille.
Pidin lopulta puheeni ilman mikkiä yhdelle, joka ei muistanut nimeään.
Oikea nimi oli Samuel. Hassu juttu, koska hän kuuli Herran äänen.
Nimi tarkoittaakin Jumalan äänen kuulemista.
Jeremyn palvelutyö tämän jälkeenkin tuntui polkevan paikallaan.
Hän oli valmis luovuttamaan, niin kuin moni teistä katsojistakin.
Sitten Jumala sanoi: "Joko riittää?"
Hän näytti Jeremylle jotain täysin hänen logiikkansa vastaista.
Se on sinunkin logiikkasi vastaista!
Yliluonnollista-ohjelma jatkuu hetken kuluttua.
Kun lähetät rukouspyynnön osoitteeseen sidroth.org/pray, -
se tulostetaan ja laitetaan koriin, joka viedään rukoushuoneeseen.
Joka aamu työntekijämme valitsevat itselleen oman pinon.
He lukevat ne huolellisesti ja rukoilevat jokaista erikseen.
Jos sinä tai joku tuntemasi ihminen tarvitsee rukousta, -
lähetä pyyntösi tähän osoitteeseen -
tai soita tai tekstaa tähän numeroon.
Yliluonnollista-ohjelma jatkuu.
Jumala näytti Jeremylle jotain, mikä teki seuraavasta puheesta -
hänen elämänsä yliluonnollisimman illan.
Kerro siitä. - Se oli hurjaa.
Halusin sytyttää kokonaisen sukupolven tuleen Jeesukselle -
ja saada heidätkin tuntemaan Jumalan, mutta en onnistunut.
Nuorisopastorina ollessani nuorten määrä seurakunnassa vain väheni.
Sait ihmiset liikkeelle - mutta suunta oli väärä, kohti ulko-ovea.
Muistan, kuinka lähdin kerran ja tyhjiä penkkejä oli hirveästi.
Toimistossani hakkasin seinää, kuin se olisi ollut Jumalan rinta:
"Jumala, tunnet sydämeni!" Ja Jumala vastasi: "Joko riittää?
Saitko tarpeeksesi omista ideoistasi ja nokkelista saarnoistasi?"
Sanoin, että jo riittää. Haluan vain auttaa ihmisiä.
Jumala sanoi: "Sopii. Saanko Minä jatkaa tästä?"
Hän sanoi: "Revi saarnasi. Se ei ole kovin hyvä." Tein niin.
Hän sanoi, että kun puhun, Hän kertoisi minulle, mitä sanoa.
Mikrofonia pidellessäni Herra käski kutsumaan kaikki sairaat lavalle.
Tuumin, ettei heitä monta olisi.
Yli 30 nuorta tuli lavalle. Jotkut pyörätuolissa, osalla oli kasvaimia.
Oli murtuneita jalkoja. Jumala sanoi: "Rukoile heidän puolestaan."
Sinä iltana saarnan sijasta rukoilin lavalla 30 nuoren puolesta.
En löydä sanoja. Se oli hurjaa.
Kun aloin rukoilla, en itsekään ihan uskonut siihen.
Yksikin nuori alkoi huutaa, että käteni on kuuma.
Ihmettelin Jumalalle, että tämähän toimii!
Nuori toisensa jälkeen parani. He nousivat pyörätuoleistaan.
Jokainen nuori pelastui sinä iltana ja täyttyi Pyhällä Hengellä.
Jumala kysyi: "Tykkäsitkö siitä?"
Sanoin, että voisin tehdä niin kahdellekin nuorelle. Se oli upeaa.
Hän vastasi: "Jos pidit siitä, rukoile tämä viikko töiden sijasta.
Rukoile kahdeksan tuntia päivässä." Sanoin, että minulla oli paljon töitä.
"Saatko pastorina potkut, jos rukoilet? Jos joku haluaa jutella, -
pyydä rukoilemaan kanssasi tunniksi. Jos se ei riitä, tavatkaa erikseen."
Kukaan ei jaksanut rukoilla tuntia. Rukoilin kahdeksan tuntia päivässä.
Seuraavalla viikolla tulin nuorten jumalanpalvelukseen.
Demonin riivaama nuori mies tuli alttarille, kun ihmisiä kutsuttiin.
Hän alkoi kiskoa pois tyttöä, joka oli tullut alttarin eteen.
En tiennyt, mitä tehdä, joten aloin rukoilla hengessä.
Pian poika oli jalkojeni juuressa ja anoi minua lopettamaan.
Laskin käden hänen päälleen, ja hän alkoi kiemurrella käytävällä.
Kysyin neuvoa. Herra sanoi: "Lähetä hänet apupastorin rukoiltavaksi."
Olin tosi kiitollinen! Apupastorin rukous oli heti karkottanut demonin.
Demoni halusi häiritä tilaisuutta, jossa Jumala vapautti ihmisiä.
Nuoret näkivät taas, että Jeesus on todellinen, ja jokainen pelastui.
Jumala kysyi taas, tykkäsinkö, ja sanoin "en". Iloitsin kyllä Hänestä.
Herra neuvoi minua rukoilemaan taas viikon, joten tein niin.
Toisena päivänä huomasin, että sihteerini huoneessa oli pimeää.
Hänkin rukoili. Sitten tuli kymmenen nuorta, ja hekin alkoivat rukoilla.
Viikon lopussa yli sata nuorta huusi siellä Jeesuksen puoleen.
Ei tarvittu mainoksia tai siistejä juttuja, ei edes ilmaista pitsaa.
Nuoret tulivat Jeesuksen luo, -
koska kohtasivat Jeesuksen, joka vapauttaa ja parantaa, -
elävän ja yliluonnollisen Jeesuksen. Jumala otti haltuun nuorisotyömme.
Kun sanoit noin, varsinkin lopussa, -
Jumalan läsnäolo alkoi voimistua. Hänellä on jotain isoa mielessään.
On aika hiljentää pelon ääni!
Olitpa opiskelija, maallisessa tai hengellisessä työssä tai kotiäiti, -
Jumalalla on ihmeellisen hyvä suunnitelma elämäsi varalle!
Tauon jälkeen Jeremy opettaa ilmestystietoa pelon hengestä -
ja rukoilee puolestasi, jotta voit olla vapaa pelosta, peloton!
Yliluonnollista-ohjelma jatkuu hetken kuluttua.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Monet katsojat ovat kokeneet ihmeitä katsottuaan ohjelmaa.
Ohjelman lopussa Sid julisti, että niveltulehdus paranee käsissä.
Kipu katosi välittömästi ja on ollut poissa jo viikon. Ylistys Jumalalle!
Alettuani kuunnella ohjelmianne, iloni on kasvanut räjähdysmäisesti.
Minulla oli masennusta ja ahdistusta ja paljon synkkiä ajatuksia, -
mutta verkostonne todistukset ja opetukset toivat ilon Herrassa.
Vapauduin piinaavista tunteista.
Olen innoissani elämästä ja Pyhän Hengen työstä minussa.
Kiitos ympärivuorokautisesta ISN-ohjelmaverkostostanne.
Jos ohjelma on koskettanut sinua, jaa todistuksesi tässä osoitteessa.
Yliluonnollista-ohjelma jatkuu.
Mikä on paholaisen suurin pelko?
Se olet peloton sinä.
Paholainen pelkää enemmän sinua kuin sinä pelkäät pelkoa.
Se pelkää sitä, että löydät identiteettisi Kristuksessa.
Raamatussa sanotaan, että Herran pelko on viisauden alku.
Se on syvää kunnioitusta, palvontaa.
Kun palvoo Jumalaa, ei tarvitse palvoa mitään muuta.
Kun pelkää Herraa, ei tarvitse pelätä mitään muuta.
Murehtiminen ja palvonta antavat kukin hallintavallan eri hengille.
Liian pitkään annoin hallintavallan pelon hengelle murehtimisellani.
Mutta jos julistaa sodan pelolle, ja palvoo Jumalaa Hänen lapsenaan, -
pelon voi syöstä vallasta, ja Jumala pääsee taas hallitsemaan.
Pitkään katselin elämässäni olevaa rikkinäisyyttä, -
enkä uskonut Jumalan näkevän minussa mitään hyvää.
En kertonut tästä, mutta Jumala käski tuomaan tänne palapelin.
Elämä on vähän kuin tuhannen palan palapeli.
Se on aluksi siisti ja mukava, -
mutta hetken päästä kaikki leviääkin käsiin.
Palaset ovat siellä sun täällä.
Menin usein Jumalan luo palaseni kanssa. En tiedä, näettekö sen.
Monesti yritin kysellä Jumalalta, mitä Hän näkee palasessani.
Miten sitä voisi ikinä käyttää?
Tuosta minua haavoitettiin, käytettiin hyväksi tai hylättiin.
Olen yrittänyt kasata palapeliä ja löytää siitä jotain hienoa, -
mutta se tuo pelkoa, ahdistusta, masennusta ja huolta.
Matt. 16:25 kertoo, että jos antaa elämänsä Hänelle, löytää sen, -
mutta jos tahtoo pelastaa elämänsä, kadottaa sen.
Vain palasen Luojalla on kyky nähdä lopullinen kokonaiskuva, -
kun itse pitelen rikkinäistä palaa.
Haluan sanoa sinulle, joka katselet ja olet kadottanut palapelin kannen.
Olet unohtanut kuvan tai et ole ikinä sitä nähnytkään.
Näky antaa kivulle tarkoituksen.
Kun Jumala alkaa näyttää, mikä on Hänen näkynsä palasille...
Ei kuva itsessään tee vaikutusta, -
vaan se, että joku on nähnyt vaivaa ja asetellut tuhat palasta yhteen.
Heillä oli mestarin silmä nähdä eheys, joka oli rikkinäisyydessä.
Se on Jumalamme, se on Jeesus.
Voinko sanoa jotain?
Koen, että tämä oli sinulle, joka katselet ohjelmaa.
Koen, että Herra kehotti minua kaatamaan palaset Sidin pöydälle.
Ehkä sinusta tuntuu tältä. Et tiedä, miten Jumala voisi käyttää sinua.
Pelko valehtelee sinulle koko ajan. Julista sinä sota pelkoa vastaan.
Tavoittele Jeesusta ja sano Hänelle:
En anna Sinulle pelkästään sitä, mikä minussa on hyvää, vaan kaiken.
Saat rikkinäisyyteni, riippuvuuteni, kivun, jonka koin viisivuotiaana.
Saat perheenjäseneni kuoleman ja hajonneen avioliittoni.
Katso, mitä palasen Luoja tekee.
Profetoin sen ihmisen ylle, joka koit nuorena trauman ja tragedian.
Näen teidät leikkimässä ulkona, kun joku loukkaantui, -
joutui ehkä auton yliajamaksi. Sait trauman, joka oireilee yhä.
Olet sulkenut itsesi vankilaan, ja Jumalan lahjat sinussa on estetty.
Estit ne itse, koska sallit vihollisen hallita sinua äänellään.
Puhut sitä, mitä vihollinen sanoo, -
mutta Jeesuksen nimessä julistan, että kaikki linnakkeet hajoavat -
että jokainen kahle katkeaa ja trauma paranee.
Jumala, käytä jopa kipua, käytä arpia ja haavoja.
Minun Jeesukseni ei tule tekemään pahoista ihmisistä hyviä, -
vaan kuolleista ihmisistä eläviä.
Kohtasin Hänet 17-vuotiaana junaradalla.
En muuttunut pahasta hyväksi, vaan kuolleesta eläväksi.
Jumala haluaa antaa sinulle saman.
Jos olet täynnä pelkoa, -
Jumala haluaa ottaa pois kuoleman, pelon, ahdistuksen ja masennuksen -
ja antaa tilalle ilon, yltäkylläisen elämän ja vapauden.
Sinun pitää vain vastaanottaa se. Jos katsot tätä, rukoile kanssani.
Rakas Jeesus, tänä päivänä tule elämääni.
Ota pois kaikki kuolema. Ota pois kaikki pelko.
Ota pois häpeä. Ole minun Herrani ja Vapahtajani.
Tässä on minun elämäni. Minä ojennan sen Sinulle.
Käytä se Sinun kirkkauttasi varten. Minä haluan olla peloton. Aamen.
Aamen!
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämälläsi on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Hän itse on rauhamme, joka yhdisti juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikolla ohjelmassa:
Olen rabbi Felix Halpern. Joitakin vuosia sitten kuolin, -
menin taivaaseen ja tulin takaisin. Herra antoi kiireellisen viestin.
Liity seuraani ensi kerralla.
Kerron sinulle taivaassa oppimiani asioita, jotka muuttavat elämäsi.
Suomennos: Katri Filppu